Sport sohasida davlat xizmatlari koʻrsatishni yanada takomillashtirish chora-tadbirlari toʻgʻrisida
(resolution, 2026-05-06)

Oʻzbekiston Respublikasi Prezidentining “Raqamli xizmatlar qamrovi va sifatini oshirish hamda soha, tarmoq va hududlarni raqamli transformatsiya qilish chora-tadbirlari toʻgʻrisida” 2023-yil 24-maydagi PQ-162-son qarori ijrosini taʼminlash, shuningdek, sport sohasida davlat xizmatlarini koʻrsatish jarayonlarini takomillashtirish maqsadida Vazirlar Mahkamasi qaror qiladi: 1. Quyidagilar: Davlat sport-taʼlim muassasalariga oʻquvchilarning hujjatlarini qabul qilish hamda ularning oʻqishini koʻchirish boʻyicha davlat xizmatlarini koʻrsatishning maʼmuriy reglamenti 1-ilovaga muvofiq; Oʻzbekiston futbol assotsiatsiyasi futbol akademiyalariga oʻquvchilarning hujjatlarini qabul qilish hamda ularning oʻqishini koʻchirish boʻyicha davlat xizmatlarini koʻrsatishning maʼmuriy reglamenti 2-ilovaga muvofiq tasdiqlansin. 2. Belgilansinki, ushbu qaror bilan tasdiqlangan maʼmuriy reglamentlarga muvofiq davlat xizmatlari davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali 2023-yil 1-dekabrdan boshlab koʻrsatiladi. 3. Oʻzbekiston Respublikasi Yoshlar siyosati va sport vazirligi Oʻzbekiston futbol assotsiatsiyasi, Raqamli texnologiyalar vazirligi bilan birgalikda 2023-yil 20-noyabrga qadar: mazkur qaror bilan tasdiqlangan maʼmuriy reglamentlarga muvofiq davlat xizmatlarining YIDXP orqali joriy etilishini taʼminlasin; “ERP sport” yagona elektron boshqaruv tizimini YIDXPga integratsiya qilish choralarini koʻrsin; YIDXPda davlat xizmatlari koʻrsatilishining har bir bosqichida murojaatlarning koʻrib chiqilishini kuzatib borishni joriy etsin. 4. Oʻzbekiston Respublikasi Adliya vazirligi: davlat organlari va boshqa tashkilotlar tomonidan davlat xizmatlari koʻrsatilishining belgilangan tartibi bajarilishi yuzasidan YIDXP orqali doimiy nazorat oʻrnatsin; ushbu qaror bilan tasdiqlangan maʼmuriy reglamentlar talablarini buzganlik uchun davlat organlari va boshqa tashkilotlarning mansabdor shaxslariga nisbatan belgilangan tartibda maʼmuriy jazolarni qoʻllasin. 5. Oʻzbekiston Respublikasi Yoshlar siyosati va sport vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi yoshlar siyosati va sport vaziri A.I. Ikramov hamda Oʻzbekiston Respublikasi adliya vaziri A.J. Tashkulov zimmasiga yuklansin. 1. Mazkur Reglament Oʻzbekiston Respublikasi Sport vazirligi (keyingi oʻrinlarda — Vazirlik) tizimidagi davlat sport taʼlim muassasalariga bolalarning oʻqishga kirish uchun hujjatlarini qabul qilish hamda davlat sport taʼlim muassasalarida tahsil olayotgan oʻquvchilarni bir davlat sport taʼlim muassasasidan boshqasiga koʻchirish boʻyicha davlat xizmatini koʻrsatish tartibini belgilaydi. 2. Ushbu Reglament talablari Vazirlik tizimidagi sport maktablari va ixtisoslashtirilgan sport maktablari, Olimpiya va milliy sport turlari boʻyicha davlat ixtisoslashtirilgan maktab-internatlari, Olimpiya va paralimpiya sport turlariga tayyorlash markazlariga (keyingi oʻrinlarda — sport taʼlim muassasalari) nisbatan qoʻllaniladi. Mazkur Reglament boshqa vazirlik va idoralar tizimidagi sport taʼlim muassasalari hamda nodavlat sport taʼlim tashkilotlariga nisbatan tatbiq etilmaydi. 3. Ushbu Reglamentda quyidagi asosiy tushunchalar qoʻllaniladi: ariza beruvchi — ushbu Reglamentga muvofiq sport taʼlim muassasalariga oʻqishga kirish uchun hujjatlarini qabul qilish yoki oʻqishini bir sport taʼlim muassasasidan boshqasiga koʻchirishni soʻrab murojaat qilgan Oʻzbekiston Respublikasi fuqarosi, Oʻzbekiston Respublikasi hududida yashash guvohnomasiga ega boʻlgan chet el fuqarosi yoki fuqaroligi boʻlmagan shaxs (oʻn olti yoshga toʻlmagan shaxs nomidan murojaat qilgan uning qonuniy vakili); davlat xizmati — Davlat xizmatlari markazi yoki Yagona interaktiv davlat xizmatlari portali (keyingi oʻrinlarda — YIDXP) orqali ariza beruvchining sport taʼlim muassasalariga oʻqishga kirish uchun hujjatlarini qabul qilish yoki oʻqishini bir sport taʼlim muassasasidan boshqasiga koʻchirish; qabul rejasi — sport taʼlim muassasasi hududidagi aholi soni, shu jumladan, maktab yoshidagi bolalar soni, sport taʼlim muassasasining quvvati va trenerlar bilan taʼminlanganligini inobatga olgan holda, muassasa tomonidan shakllantiriladigan hamda Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari tomonidan Vazirlik bilan kelishgan holda tasdiqlanadigan reja. 4. YIDXP va sport taʼlim muassasalari oʻrtasidagi elektron davlat xizmatlarini koʻrsatish doirasida axborot almashinuvi “Elektron hukumat” idoralararo integratsiyalashuv platformasi orqali amalga oshiriladi. Davlat xizmati koʻrsatiladigan sport taʼlim muassasalari roʻyxatini shakllantirishda olis va chekka hududlarda fuqarolarning elektron davlat xizmatlari portalidan foydalanish imkoniyatlari mavjudligi inobatga olinadi. 5. Vazirlik tomonidan har yili 1-yanvarga qadar oʻquvchilarning sport taʼlim muassasalariga oʻqishga kirishi uchun hujjatlarini qabul qilish yoki ularni bir sport taʼlim muassasasidan boshqasiga koʻchirish boʻyicha davlat xizmati koʻrsatiladigan hududlar roʻyxati, qabul muddatlari tasdiqlanadi va oʻz rasmiy veb-saytida eʼlon qilinadi. 6. Ariza beruvchining yashash yoki turgan joyi boʻyicha roʻyxatdan oʻtgan va haqiqatda yashovchi oila farzandlari biriktirilgan hududlar (mikrohudud) doirasida sport taʼlim muassasalariga joylashishi taʼminlanadi. 7. Davlat xizmati koʻrsatilgani uchun ariza beruvchidan yigʻim undirilmaydi. 8. Sport taʼlim muassasalariga oʻqishga kirish uchun hujjatlarni qabul qilish boʻyicha davlat xizmati mazkur Reglamentga 1-ilovadagi sxemaga muvofiq koʻrsatiladi. 9. Ariza beruvchi har yili: Olimpiya va milliy sport turlari boʻyicha davlat ixtisoslashtirilgan maktab-internatlari uchun 20-iyundan 20-iyulga (shu kuni ham) qadar; sport maktablari va ixtisoslashtirilgan sport maktablari uchun yil davomida; Olimpiya va paralimpiya sport turlariga tayyorlash markazlari uchun 1-iyuldan 31-iyulga (shu kuni ham) qadar istalgan Davlat xizmatlari markaziga murojaat qiladi yoki YIDXPda davlat xizmatidan elektron shaklda foydalanish uchun roʻyxatdan oʻtadi. 10. Ariza beruvchining murojaatiga asosan davlat xizmatlari markazi xodimi ariza beruvchi nomidan, YIDXP orqali murojaat qilinganda esa, ariza beruvchi mustaqil ravishda ushbu Reglamentga 2-ilovaga muvofiq soʻrovnomani elektron shaklda toʻldiradi. Bunda ariza beruvchi oʻquvchining ota-onasi oʻrnini bosuvchi shaxslar boʻlgan taqdirda, ularning qonuniy vakili ekanligini tasdiqlovchi hujjat ilova qilinadi. 11. Soʻrovnoma quyidagi ketma-ketlik asosida toʻldiriladi: qarindoshlik darajasi belgilanadi; ariza beruvchining shaxsiy maʼlumotlari va yashash manzili “Elektron hukumat” idoralararo integratsiyalashuv platformasi orqali olinadi; ariza beruvchi tomonidan kiritilgan maʼlumotlar “Elektron hukumat” idoralararo integratsiyalashuv platformasi orqali olingan yashash manzili toʻgʻrisidagi maʼlumotlardan farqli boʻlsa, ariza beruvchi yashash manzilidagi Migratsiya va fuqarolikni rasmiylashtirish boʻlimiga murojaat qilgan holda yashash manziliga aniqlik kiritadi; ariza beruvchi “Elektron hukumat” idoralararo integratsiyalashuv platformasidan olingan yashash manzili toʻgʻri ekanligi yoki yashash manziliga aniqlik kiritilgandan soʻng YIDXP orqali yashash manzili toʻgʻrisidagi maʼlumotlarni elektron shaklda mustaqil toʻldiradi; ariza beruvchi haqidagi maʼlumotlar Oʻzbekiston Respublikasi fuqarolik holati dalolatnomalarini yozish organlari maʼlumotlar bazasidan avtomatik tarzda toʻldiriladi; yashash manzili boʻyicha sport taʼlim muassasasi avtomatik ravishda belgilanadi. Ariza beruvchining yashash manzili boʻyicha sport taʼlim muassasasida tanlagan sport turi boʻlmagan taqdirda, yaqin hududda joylashgan boshqa sport taʼlim muassasasi biriktiriladi. 12. Ariza beruvchi soʻrovnomaga kiritilgan maʼlumotlarning toʻgʻriligini tekshirib, soʻrovnomani tasdiqlaydi. Davlat xizmatlari markazi tomonidan soʻrovnoma toʻldirilgandan soʻng ariza beruvchi maʼlumotlarning toʻgʻriligini tekshiradi. Soʻrovnoma elektron raqamli imzo yoki tegishli imzolar identifikatsiya qilishning boshqa vositalari (daktiloskopiya va boshqalar) bilan tasdiqlanishi mumkin. 13. Ariza beruvchi Davlat xizmatlari markaziga kelib murojaat etgan taqdirda, uning soʻrovnomasi toʻldirilib tasdiqlangandan soʻng oʻn daqiqa mobaynida, YIDXP orqali murojaat etganda avtomatik tarzda sport taʼlim muassasasiga elektron shaklda yuboriladi. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning soʻrovnomasi koʻrilmasdan qoldiriladi. 14. Sport taʼlim muassasasi masʼul xodimi soʻrovnomani uch ish kunida koʻrib chiqadi va qabul komissiyasiga yoʻnaltiradi yoki sababini koʻrsatgan holda qaytaradi hamda bu haqda ariza beruvchiga xabar yuboradi. Soʻrovnomada notoʻgʻri maʼlumotlar koʻrsatilishi davlat xizmatini koʻrsatishni rad etish uchun asos hisoblanadi. Sport taʼlim muassasasi tomonidan murojaati qaytarilgan ariza beruvchi avvalgi ariza raqamini koʻrsatib, aniqlangan kamchiliklarni bartaraf etgan holda qayta murojaat qiladi. 15. Ariza beruvchi murojaati boʻyicha yuborilgan sport taʼlim muassasasiga onlayn navbat boʻyicha boradi va quyidagi hujjatlarni taqdim etadi: a) sport maktablari va ixtisoslashtirilgan sport maktablariga bolaning sogʻligʻi toʻgʻrisidagi tibbiy maʼlumotnomani; b) Olimpiya va paralimpiya sport turlariga tayyorlash markaziga: olimpiya sport turlari boʻyicha: bolalarning ota-onalari yoki ularning oʻrnini bosuvchi shaxslar tomonidan Olimpiya va paralimpiya sport turlariga tayyorlash markazi direktori nomiga ariza; sport maktablari va ixtisoslashtirilgan sport maktablari, sport klublari yoki boshqa sport taʼlim muassasalari tomonidan berilgan yoʻllanma; paralimpiya sport turlari boʻyicha: bolalarning ota-onalari yoki ularning oʻrnini bosuvchi shaxslar tomonidan Olimpiya va paralimpiya sport turlariga tayyorlash markazi direktori nomiga ariza va yozma roziligi; Oʻzbekiston Milliy paralimpiya qoʻmitasining tavsiyanomasi; v) olimpiya va milliy sport turlari boʻyicha davlat ixtisoslashtirilgan maktab-internatiga: Olimpiya va milliy sport turlari boʻyicha davlat ixtisoslashtirilgan maktab-internati direktori nomiga ariza; Bunda tibbiy-ijtimoiy ekspert komissiyasi (TIEK)ning xulosasi “Raqamli hukumat” idoralararo integratsiyalashuv platformasidan Ijtimoiy himoya milliy agentligining “Tibbiy-ijtimoiy ekspertiza” elektron axborot tizimidan hamda ariza beruvchining sport razryadi yoki unvoni haqidagi maʼlumotlar Sport vazirligining “ERP-sport” yagona elektron boshqaruv tizimi mustaqil ravishda olinadi. 16. Sport taʼlim muassasasida oʻquvchilarning hujjatlarini qabul qilish boʻyicha kamida 5 nafardan iborat tarkibda qabul komissiyasi (keyingi oʻrinlarda — qabul komissiyasi) tuziladi. Qabul komissiyasi tarkibi Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari tomonidan tasdiqlanadi. Qabul komissiyasi tarkibiga sport taʼlim muassasasi direktori, direktorning oʻquv, sport ishlari boʻyicha oʻrinbosarlari, trener, maktab shifokori (psixologi) va hamshirasi kiritiladi. Qabul komissiyasiga sport taʼlim muassasasi direktori raislik qiladi, aʼzolarning vazifalari qabul komissiyasi raisi tomonidan belgilanadi. Qabul jarayonining shaffofligini taʼminlash maqsadida sport taʼlim muassasasi joylashgan hududdagi mahalla vakillari hamda kuzatuv kengashi aʼzolari ham jalb etiladi. 17. Qabul komissiyasi quyidagi holatlarda oʻquvchilarning hujjatlarini sport taʼlim muassasasiga qabul qilishni rad etadi: a) sport maktablari va ixtisoslashtirilgan sport maktablarida: oʻquvchining tibbiy maʼlumotnomasida sport maktablarida taʼlim olish tavsiya etilmagan boʻlsa; soʻrovnomada keltirilgan maʼlumotlarning notoʻgʻriligi aniqlansa; b) Olimpiya va paralimpiya sport turlariga tayyorlash markazida: oʻquvchining tibbiy maʼlumotnomasida Olimpiya va paralimpiya sport turlariga tayyorlash markazida taʼlim olish tavsiya etilmagan boʻlsa; oʻquvchida tegishli sport razryadi yoki unvoni mavjud boʻlmaganda; soʻrovnomada keltirilgan maʼlumotlar notoʻgʻriligi aniqlansa; v) Olimpiya va milliy sport turlari boʻyicha davlat ixtisoslashtirilgan maktab-internatida: oʻquvchining tibbiy maʼlumotnomasida Olimpiya va milliy sport turlari boʻyicha davlat ixtisoslashtirilgan maktab-internatida taʼlim olish tavsiya etilmagan boʻlsa; soʻrovnomada keltirilgan maʼlumotlar notoʻgʻriligi aniqlansa. Boshqa holatlarda oʻquvchilar hujjatlarini sport taʼlim muassasasiga qabul qilishni rad etishga yoʻl qoʻyilmaydi. 18. Qabul komissiyasi bir ish kunida soʻrovnoma va unga ilova qilingan hujjatlarni imtihon topshirish uchun qabul qilish yoki sababini aniq koʻrsatgan holda qabul qilishni rad etish toʻgʻrisida qaror qabul qiladi. Murojaat rad etilganda, qabul komissiyasi shu kunning oʻzida xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. 19. Ariza beruvchi soʻrovnoma va unga ilova qilingan hujjatlarning sport taʼlim muassasasiga imtihon topshirish uchun qabul qilinganligi yoki qabul qilish rad etilganligi toʻgʻrisidagi maʼlumotni YIDXP orqali avtomatik tarzda tizimdan yuklab oladi. 20. Murojaati rad etilgan ariza beruvchi avvalgi ariza raqamini koʻrsatib, aniqlangan kamchiliklarni bartaraf etgan holda besh ish kunida qayta murojaat qilishi mumkin. 21. Ariza beruvchi oʻz xohishiga koʻra oʻquv yili davomida yoki oʻquv yili tugaganidan soʻng bir sport taʼlim muassasasidan boshqasiga oʻqishini koʻchirishi (keyingi oʻrinlarda — oʻqishni koʻchirish) mumkin. 22. Oʻquvchilarning bir sport taʼlim muassasasidan boshqasiga oʻqishni koʻchirish boʻyicha davlat xizmati mazkur Reglamentga 3-ilovadagi sxemaga muvofiq koʻrsatiladi. 23. Ariza beruvchi oʻqishni koʻchirish uchun istalgan Davlat xizmatlari markaziga murojaat qiladi yoki YIDXP davlat xizmatidan elektron shaklda foydalanish uchun roʻyxatdan oʻtadi. 24. Ariza beruvchining murojaatiga asosan Davlat xizmatlari markazi xodimi ariza beruvchi nomidan, YIDXP orqali murojaat qilinganda esa, ariza beruvchi mustaqil ravishda ushbu Reglamentga 4-ilovaga muvofiq soʻrovnomani elektron shaklda toʻldiradi. Bunda ariza beruvchi oʻquvchining ota-onasi oʻrnini bosuvchi shaxslar boʻlgan taqdirda, ularning qonuniy vakili ekanligini tasdiqlovchi hujjat ilova qilinadi. 25. Soʻrovnoma quyidagi ketma-ketlikda toʻldiriladi: qarindoshlik darajasi belgilanadi; ariza beruvchining shaxsiy maʼlumotlari va yashash manzili “Elektron hukumat” idoralararo integratsiyalashuv platformasi orqali olinadi; ariza beruvchi tomonidan kiritilgan maʼlumotlar “Elektron hukumat” idoralararo integratsiyalashuv platformasi orqali olingan yashash manzili toʻgʻrisidagi maʼlumotlardan farqli boʻlsa, ariza beruvchi yashash manzilidagi Migratsiya va fuqarolikni rasmiylashtirish boʻlimiga murojaat qilgan holda yashash manziliga aniqlik kiritadi; ariza beruvchi tomonidan “Elektron hukumat” idoralararo integratsiyalashuv platformasidan olingan yashash manzili toʻgʻri ekanligi yoki yashash manziliga aniqlik kiritilgandan soʻng YIDXP orqali yashash manzili toʻgʻrisidagi maʼlumotlarni elektron shaklda mustaqil toʻldiradi; ariza beruvchining farzandi haqidagi maʼlumotlar toʻldiriladi; oʻqishi koʻchiriladigan guruh yoki sinf tanlanadi; oʻqishi koʻchiriladigan sport taʼlim muassasasi tanlanadi; oʻqishini koʻchirish sababi kiritiladi. 26. Ariza beruvchi soʻrovnomaga kiritilgan maʼlumotlarning toʻgʻriligini tekshirib, soʻrovnomani tasdiqlaydi. Ariza beruvchi oʻzi kelib murojaat etganda, Davlat xizmatlari markazi tomonidan soʻrovnoma toʻldirilgandan soʻng maʼlumotlarning toʻgʻriligini tekshiradi. Soʻrovnoma elektron raqamli imzo yoki tegishli imzolar identifikatsiya qilishning boshqa vositalari (daktiloskopiya va boshqalar) bilan tasdiqlanishi mumkin. 27. Ariza beruvchi Davlat xizmatlari markaziga kelib murojaat etgan taqdirda, uning soʻrovnomasi toʻldirilib tasdiqlangandan soʻng oʻn daqiqa mobaynida, YIDXP orqali murojaat etganda avtomatik tarzda sport taʼlim muassasasiga elektron shaklda yuboriladi. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning soʻrovnomasi koʻrilmasdan qoldiriladi. 28. Sport taʼlim muassasasi soʻrovnomani uch ish kunida koʻrib chiqadi. 29. Soʻrovnoma va unga ilova qilingan hujjatlarni koʻrib chiqish natijasiga koʻra sport taʼlim muassasasi oʻqishni koʻchirishga ruxsat berish yoki sababini aniq koʻrsatgan holda rad etish toʻgʻrisida qaror qabul qiladi. Murojaat rad etilganda, sport taʼlim muassasasi bu toʻgʻrisidagi xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. 30. Quyidagi hollarda oʻqishni koʻchirish rad etiladi: sport taʼlim muassasasi (qabul qilinadigan guruh, sinf)da boʻsh oʻrinlar mavjud boʻlmaganda; ariza beruvchining farzandida tegishli sport razryadi yoki unvoni mavjud boʻlmaganda; soʻrovnomada notoʻgʻri maʼlumotlar koʻrsatilganda. Boshqa holatlarda oʻqishni koʻchirish rad etilishi mumkin emas. 31. Ariza beruvchi sport taʼlim muassasasiga oʻqishni koʻchirishga ruxsat berilganligi yoki sababi aniq koʻrsatilgan holda oʻqishni koʻchirishni rad etish toʻgʻrisidagi maʼlumotni Davlat xizmatlari markazidan yoki YIDXP orqali avtomatik tarzda tizimdan yuklab oladi. 32. Ariza beruvchiga oʻqishni koʻchirishga ruxsat berilganda, uch kun muddatda oʻqiyotgan sport taʼlim muassasasidan tegishli hujjatlarini olib, oʻqishi koʻchiriladigan sport taʼlim muassasasiga taqdim etadi. Ariza beruvchining oʻzi oʻqiyotgan sport taʼlim muassasasidagi guruh yoki sinfga koʻchirishga ruxsat berilganda, tegishli hujjatlar sport taʼlim muassasasi rahbariyati tomonidan rasmiylashtiriladi. 33. Murojaati rad etilgan ariza beruvchi avvalgi ariza raqamini koʻrsatib, aniqlangan kamchiliklarni bartaraf etgan holda besh ish kunida qayta murojaat qilishi mumkin. 34. Oʻqishni davom ettirish uchun tanlangan sport taʼlim muassasasiga koʻchirilgan oʻquvchi oʻn kun ichida sababsiz yoki sport taʼlim muassasasi rahbariyati va trenerini xabardor qilmasdan mashgʻulotlarga kelmasa, sport taʼlim muassasasi direktori bu haqda ota-onalarni, oʻquvchining yashash joyidagi mahalla fuqarolari yigʻinini, Bolalar masalalari boʻyicha tuman (shahar) komissiyalarini hamda oʻquvchi taʼlim olayotgan umumtaʼlim maktabi direktorini yozma ravishda ogohlantiradi va bir vaqtning oʻzida oʻquvchining mashgʻulotlarga kelmaganligi sabablarini aniqlash va uni mashgʻulotlarga jalb etish choralarini koʻradi. 35. Davlat organlari va boshqa tashkilotlar xodimlarining xatti-harakatlari yuzasidan ariza beruvchi tomonidan qonunchilik hujjatlarida belgilangan tartibda shikoyat qilinishi mumkin. 36. Ushbu Reglamentni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 37. Mazkur Reglament talablarining buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichAriza beruvchiDavlat xizmatidan foydalanish uchun Davlat xizmatlari markaziga oʻzi kelgan holda yoki YIDXP orqali murojaat qiladi.Olimpiya va milliy sport turlari boʻyicha davlat ixtisoslashtirilgan maktab-internatlari uchun.Har yili 20-iyundan 20-iyulga (shu kuni ham) qadarSport maktablari va ixtisoslashtirilgan sport maktablari, Olimpiya va paralimpiya sport turlariga tayyorlash markazlari uchun.Yil davomida, Har yili 1-iyuldan 31-iyulga (shu kuni ham) qadar2-bosqich1. Davlat xizmatlari markaziSoʻrovnoma va unga ilova qilingan hujjatlarni sport taʼlim muassasasiga yuboradi.1. Soʻrovnoma tasdiqlangandan soʻng oʻn daqiqa mobaynida.2. YIDXP2. Soʻrovnoma tasdiqlangandan soʻng avtomatik tarzda3-bosqichSport taʼlim muassasasi masʼul xodimiSoʻrovnomani koʻrib chiqadi va qabul komissiyasiga yoʻnaltiradi yoki sababini koʻrsatgan holda qaytaradi hamda bu haqda ariza beruvchiga xabar yuboradi.Uch ish kunida4-bosqichAriza beruvchiMurojaati boʻyicha yuborilgan sport taʼlim muassasasiga boradi va tegishli hujjatlarni taqdim etadi.Onlayn navbat boʻyicha5-bosqichQabul komissiyasi1. Soʻrovnoma va unga ilova qilingan hujjatlarni imtihon topshirish uchun qabul qilish yoki sababini aniq koʻrsatgan holda qabul qilishni rad etish toʻgʻrisida qaror qabul qiladi.1. Bir ish kunida2. Murojaat rad etilganda, xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi.2. Shu kunning oʻzida6-bosqichAriza beruvchi1. Soʻrovnoma va unga ilova qilingan hujjatlarni sport taʼlim muassasasiga qabul qilinganligi yoki qabul qilish rad etilganligi toʻgʻrisidagi maʼlumotni YIDXP orqali yuklab oladi.1. Avtomatik tarzda2. Murojaati rad etilganda avvalgi ariza raqamini koʻrsatib, aniqlangan kamchiliklarni bartaraf etgan holda qayta murojaat qilishi mumkin.2. Besh ish kunida I. Ariza beruvchi toʻgʻrisida maʼlumot: 1. Qarindoshlik darajasi (ota, ona, ularning oʻrnini bosuvchi shaxs) 2. Familiyasi 3. Ismi 4. Otasining ismi 5. Pasport (ID karta) maʼlumotlari (seriyasi, raqami) 6. Jismoniy shaxsning shaxsiy identifikatsiya raqami (JSHSHIR) 7. Yashash manzili (“Elektron hukumat” idoralararo integratsiyalashuv platformasidan) 8. Yashash manzili (kiritish orqali) 9. Telefon raqami II. Ariza beruvchining farzandi toʻgʻrisida maʼlumot: 1. Familiyasi 2. Ismi 3. Otasining ismi 4. Tugʻilganlik toʻgʻrisida guvohnoma (ID karta, pasport) maʼlumotlari (seriyasi, raqami) 5. Jismoniy shaxsning shaxsiy identifikatsiya raqami (JSHSHIR) 6. Tugʻilgan sanasi III. Oʻzbekiston Respublikasi Sport vazirligi tizimidagi davlat sport taʼlim muassasalari (sport maktabi, ixtisoslashtirilgan sport maktabi, Olimpiya va milliy sport turlari boʻyicha davlat ixtisoslashtirilgan maktab-internati, Olimpiya va paralimpiya sport turlariga tayyorlash markazi) toʻgʻrisidagi maʼlumotlar (avtomatik ravishda): 1. Hudud nomi 2. Tuman (shahar) nomi 3. Oʻzbekiston Respublikasi Sport vazirligi tizimidagi davlat sport taʼlim muassasalari (sport maktabi, ixtisoslashtirilgan sport maktabi, Olimpiya va milliy sport turlari boʻyicha davlat ixtisoslashtirilgan maktab-internati, Olimpiya va paralimpiya sport turlariga tayyorlash markazi) nomi (raqami) Bosqichlar Subyektlar Tadbirlar Bajarish muddatlari 1-bosqich Ariza beruvchi Davlat xizmatidan foydalanish uchun Davlat xizmatlari markaziga oʻzi kelgan holda yoki YIDXP orqali murojaat qiladi. Oʻz xohishiga koʻra 2-bosqich 1. Davlat xizmatlari markazi Soʻrovnoma va unga ilova qilingan hujjatlarni taalluqliligi boʻyicha sport taʼlim muassasasiga yuboradi. 1. Soʻrovnoma tasdiqlangandan soʻng oʻn daqiqa mobaynida 2. YIDXP 2. Soʻrovnoma tasdiqlangandan soʻng avtomatik tarzda 3-bosqich Sport taʼlim muassasasi Soʻrovnoma va unga ilova qilingan hujjatlarni koʻrib chiqish natijasiga koʻra oʻqishni koʻchirishga ruxsat beradi yoki sababini aniq koʻrsatgan holda oʻqishni koʻchirishni rad etish toʻgʻrisida qaror qabul qiladi. Murojaat rad etilganda, bu toʻgʻrisidagi xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. Uch ish kunida 4-bosqich Ariza beruvchi 1. Sport taʼlim muassasasiga oʻqishni koʻchirishga ruxsat berilganligi yoki sababi aniq koʻrsatilgan holda oʻqishni koʻchirish rad etilganligi toʻgʻrisidagi maʼlumotni Davlat xizmatlari markazidan yoki YIDXP orqali yuklab oladi. 1. Avtomatik tarzda 2. Sport taʼlim muassasasidan tegishli hujjatlarni olib, oʻqishi koʻchiriladigan sport taʼlim muassasasiga taqdim etadi. 2. Uch ish kunida I. Ariza beruvchi toʻgʻrisida maʼlumot: 1. Qarindoshlik darajasi (ota, ona, ularning oʻrnini bosuvchi shaxs) 2. Familiyasi 3. Ismi 4. Otasining ismi 5. Pasport (ID karta) maʼlumotlari (seriyasi, raqami) 6. Jismoniy shaxsning shaxsiy identifikatsiya raqami (JSHSHIR) 7. Yashash manzili (“Elektron hukumat” idoralararo integratsiyalashuv platformasidan) 8. Yashash manzili (kiritish orqali) 9. Telefon raqami II. Ariza beruvchining farzandi toʻgʻrisida maʼlumot: 1. Familiyasi 2. Ismi 3. Otasining ismi 4. Tugʻilganlik toʻgʻrisida guvohnoma (ID karta, pasport) maʼlumotlari (seriyasi, raqami) 5. Jismoniy shaxsning shaxsiy identifikatsiya raqami (JSHSHIR) 6. Tugʻilgan sanasi 7. Tegishli sport razryadi yoki unvoni 8. Oʻqish koʻchiriladigan guruh (sinf) III. Oʻqish koʻchiriladigan Oʻzbekiston Respublikasi Sport vazirligi tizimidagi sport taʼlim muassasalari (sport maktabi, ixtisoslashtirilgan sport maktabi, Olimpiya va milliy sport turlari boʻyicha davlat ixtisoslashtirilgan maktab-internati, Olimpiya va paralimpiya sport turlariga tayyorlash markazi) toʻgʻrisidagi maʼlumotlar 1. Hudud nomi 2. Tuman (shahar) nomi 3. Oʻzbekiston Respublikasi Sport vazirligi tizimidagi sport taʼlim muassasalari (sport maktabi, ixtisoslashtirilgan sport maktabi, Olimpiya va milliy sport turlari boʻyicha davlat ixtisoslashtirilgan maktab-internati, Olimpiya va paralimpiya sport turlariga tayyorlash markazi) nomi (raqami) 4. Oʻqishni koʻchirish sababi 1. Mazkur Reglament Oʻzbekiston futbol assotsiatsiyasi huzuridagi futbol akademiyalariga (keyingi oʻrinlarda — akademiya) oʻquvchilarning oʻqishga kirish uchun hujjatlarni qabul qilish hamda ularda tahsil olayotgan oʻquvchilarni bir akademiyadan boshqasiga koʻchirish boʻyicha davlat xizmatini koʻrsatish tartibini belgilaydi. Ushbu Reglament boshqa vazirlik va idoralar tizimidagi sport taʼlim muassasalari hamda nodavlat sport taʼlim tashkilotlariga nisbatan tatbiq etilmaydi. 2. Mazkur Reglamentda quyidagi asosiy tushunchalar qoʻllaniladi: ariza beruvchi — ushbu Reglamentga muvofiq akademiyaga oʻqishga kirish uchun hujjatlarini qabul qilishni yoki oʻqishini bir akademiyadan boshqasiga koʻchirishni soʻrab murojaat qilgan Oʻzbekiston Respublikasi fuqarosi, Oʻzbekiston Respublikasi hududida yashash guvohnomasiga ega boʻlgan chet el fuqarosi yoki fuqaroligi boʻlmagan shaxs (oʻn olti yoshga toʻlmagan shaxs nomidan murojaat qilgan uning qonuniy vakili); davlat xizmati — Davlat xizmatlari markazi yoki Yagona interaktiv davlat xizmatlari portali (keyingi oʻrinlarda — YIDXP) orqali ariza beruvchini akademiyaga oʻqishga kirish uchun hujjatlarini qabul qilish yoki oʻquvchining oʻqishini bir akademiya (guruh, sinf)dan boshqasiga koʻchirish; qabul rejasi — akademiyaning quvvati, trenerlar bilan taʼminlanganligi va sanitariya talablarini inobatga olgan holda akademiya tomonidan shakllantiriladigan Oʻzbekiston futbol assotsiatsiyasi (keyingi oʻrinlarda — OʻFA) tasdiqlaydigan reja. 3. YIDXP va akademiya oʻrtasidagi elektron davlat xizmatlarini koʻrsatish doirasida axborot almashinuvi “Elektron hukumat” idoralararo integratsiyalashuv platformasi orqali amalga oshiriladi. Davlat xizmati koʻrsatilishida olis va chekka hududlarda fuqarolarning elektron davlat xizmatlari portalidan foydalanish imkoniyatlari mavjudligi inobatga olinadi. 4. OʻFA tomonidan har yili 1-mayga qadar oʻquvchilarning akademiyaga oʻqishga kirish uchun hujjatlarini qabul qilish yoki ularni bir akademiyadan boshqasiga oʻqishini koʻchirish boʻyicha davlat xizmati koʻrsatiladigan hududlar roʻyxati, qabul muddatlari tasdiqlanadi va oʻz rasmiy veb-saytida eʼlon qilinadi. Akademiyaga oʻquvchilar 5-sinfga qabul qilinadilar. 5. Ariza beruvchining yashash yoki turgan joyi boʻyicha roʻyxatdan oʻtgan va haqiqatda yashovchi oila farzandlari biriktirilgan hududlar doirasida akademiyaga joylashishi taʼminlanadi. 6. Davlat xizmati koʻrsatilgani uchun ariza beruvchidan yigʻim undirilmaydi. 7. Akademiyaga oʻqishga kirish uchun hujjatlarni qabul qilish boʻyicha davlat xizmati mazkur Reglamentga 1-ilovadagi sxemaga muvofiq koʻrsatiladi. 8. Ariza beruvchi har yili 15-iyundan 30-iyulga qadar istalgan Davlat xizmatlari markaziga murojaat qiladi yoki YIDXP davlat xizmatidan elektron shaklda foydalanish uchun roʻyxatdan oʻtadi. 9. Ariza beruvchining murojaatiga asosan Davlat xizmatlari markazi xodimi ariza beruvchining nomidan, YIDXP orqali murojaat qilinganda esa, ariza beruvchi mustaqil ravishda ushbu Reglamentga 2-ilovaga muvofiq soʻrovnomani elektron shaklda toʻldiradi. Bunda ariza beruvchi oʻquvchining ota-onasi oʻrnini bosuvchi shaxslar boʻlgan taqdirda, ularning qonuniy vakili ekanligini tasdiqlovchi hujjat ilova qilinadi. 10. Soʻrovnoma quyidagi ketma-ketlik asosida toʻldiriladi: qarindoshlik darajasi belgilanadi; ariza beruvchining shaxsiy maʼlumotlari va yashash manzili “Elektron hukumat” idoralararo integratsiyalashuv platformasi orqali olinadi; ariza beruvchi tomonidan kiritilgan maʼlumotlar “Elektron hukumat” idoralararo integratsiyalashuv platformasi orqali olingan yashash manzili toʻgʻrisidagi maʼlumotlardan farqli boʻlsa, ariza beruvchi yashash manzilidagi Migratsiya va fuqarolikni rasmiylashtirish boʻlimiga murojaat qilgan holda yashash manziliga aniqlik kiritadi; ariza beruvchi tomonidan “Elektron hukumat” idoralararo integratsiyalashuv platformasidan olingan yashash manzili toʻgʻri ekanligi yoki yashash manziliga aniqlik kiritilgandan soʻng YIDXP orqali yashash manzili toʻgʻrisidagi maʼlumotlarni elektron shaklda mustaqil toʻldiradi; ariza beruvchi haqidagi maʼlumotlar Oʻzbekiston Respublikasi fuqarolik holati dalolatnomalarini yozish organlari maʼlumotlar bazasidan avtomatik tarzda toʻldiriladi; yashash manzili boʻyicha akademiya avtomatik ravishda belgilanadi. 11. Ariza beruvchi soʻrovnomaga kiritilgan maʼlumotlarning toʻgʻriligini tekshirib, soʻrovnomani tasdiqlaydi. Ariza beruvchi oʻzi kelib murojaat etganda, Davlat xizmatlari markazi tomonidan soʻrovnoma toʻldirilgandan soʻng ariza beruvchi maʼlumotlarning toʻgʻriligini tekshiradi. Soʻrovnoma elektron raqamli imzo yoki tegishli imzolar identifikatsiya qilishning boshqa vositalari (daktiloskopiya va boshqalar) bilan tasdiqlanishi mumkin. 12. Ariza beruvchi Davlat xizmatlari markaziga kelib murojaat etgan taqdirda, uning soʻrovnomasi toʻldirilib tasdiqlangandan soʻng oʻn daqiqa mobaynida, YIDXP orqali murojaat etganda avtomatik tarzda akademiyaga elektron shaklda yuboriladi. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning soʻrovnomasi koʻrilmasdan qoldiriladi. 13. Akademiya masʼul xodimi soʻrovnomani uch ish kunida koʻrib chiqadi va qabul komissiyasiga yoʻnaltiradi yoki sababini koʻrsatgan holda qaytaradi hamda bu haqda ariza beruvchiga xabar yuboradi. Soʻrovnomada notoʻgʻri maʼlumotlar koʻrsatilishi davlat xizmati koʻrsatishni rad etish uchun asos hisoblanadi. Akademiya tomonidan murojaati qaytarilgan ariza beruvchi avvalgi ariza raqamini koʻrsatib, aniqlangan kamchiliklarni bartaraf etgan holda qayta murojaat qiladi. 14. Ariza beruvchi murojaati boʻyicha yuborilgan akademiyaga onlayn navbat boʻyicha boradi va quyidagi hujjatlarni taqdim etadi: nomzodning ota-onalari yoki ularning oʻrnini bosuvchi shaxslar tomonidan akademiya direktori nomiga ariza; tibbiy maʼlumotnomalar (F-026-u shakldagi maktab tibbiy anketasi, F-063-u shakldagi profilaktik emlash kartasi, F-086-u shakldagi tibbiy maʼlumotnoma, turar joyidan bolalar vrachidan kechirgan kasalliklari toʻgʻrisidagi maʼlumotnoma, psixonevrologik dispanserdan maʼlumotnoma); futbolchi pasporti (mavjud boʻlsa). Bunda tugʻilganlik toʻgʻrisida guvohnomasi yoki 16 yoshga toʻlgan shaxsning biometrik pasporti yoki identifikatsiyalovchi ID-kartasi yoxud xorijga chiqish biometrik pasporti toʻgʻrisidagi maʼlumotlar “Raqamli hukumat” idoralararo integratsiyalashuv platformasidan hamda sport pasporti (agar mavjud boʻlsa) Sport vazirligining “ERP-sport” yagona elektron boshqaruv tizimidan mustaqil ravishda olinadi. 15. Akademiyada oʻquvchilarning hujjatlarini qabul qilish boʻyicha kamida 5 nafardan iborat tarkibda qabul komissiyasi (keyingi oʻrinlarda — qabul komissiyasi) tuziladi. Qabul komissiyasi tarkibi OʻFA tomonidan tasdiqlanadi. Qabul jarayonining shaffofligini taʼminlash maqsadida akademiya joylashgan hududdagi mahalla vakillari hamda kuzatuv kengashi aʼzolari ham jalb etilishi mumkin. 16. Qabul komissiyasi bir ish kunida hujjatlarni imtihon topshirish uchun qabul qilish yoki sababini aniq koʻrsatgan holda qabul qilishni rad etish toʻgʻrisida qaror qabul qiladi. Murojaat rad etilganda qabul komissiyasi shu kunning oʻzida xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. 17. Ariza beruvchi soʻrovnoma va unga ilova qilingan hujjatlarning akademiyaga imtihon topshirish uchun qabul qilinganligi yoki qabul qilish rad etilganligi toʻgʻrisidagi maʼlumotni YIDXP orqali avtomatik tarzda tizimdan yuklab oladi. 18. Murojaati rad etilgan ariza beruvchi avvalgi ariza raqamini koʻrsatib, aniqlangan kamchiliklarni bartaraf etgan holda besh ish kunida qayta murojaat qilishi mumkin. 19. Ariza beruvchi oʻz xohishiga koʻra oʻquv yili davomida yoki oʻquv yili tugaganidan soʻng bir akademiyadan boshqasiga oʻqishini koʻchirishi (keyingi oʻrinlarda — oʻqishni koʻchirish) mumkin. 20. Oʻquvchilarni bir akademiyadan boshqasiga oʻqishni koʻchirish boʻyicha davlat xizmati mazkur Reglamentga 3-ilovadagi sxemaga muvofiq koʻrsatiladi. 21. Ariza beruvchi oʻqishni koʻchirish uchun istalgan Davlat xizmatlari markaziga murojaat qiladi yoki YIDXP davlat xizmatidan elektron shaklda foydalanish uchun roʻyxatdan oʻtadi. 22. Ariza beruvchining murojaatiga asosan Davlat xizmatlari markazi xodimi ariza beruvchi nomidan, YIDXP orqali murojaat qilinganda esa, ariza beruvchi mustaqil ravishda ushbu Reglamentga 4-ilovaga muvofiq soʻrovnomani elektron shaklda toʻldiradi. Bunda ariza beruvchi oʻquvchining ota-onasi oʻrnini bosuvchi shaxslar boʻlgan taqdirda, ularning qonuniy vakili ekanligini tasdiqlovchi hujjat ilova qilinadi. 23. Soʻrovnoma quyidagi ketma-ketlikda toʻldiriladi: qarindoshlik darajasi belgilanadi; ariza beruvchining shaxsiy maʼlumotlari va yashash manzili “Elektron hukumat” idoralararo integratsiyalashuv platformasi orqali olinadi; ariza beruvchi tomonidan kiritilgan maʼlumotlar “Elektron hukumat” idoralararo integratsiyalashuv platformasi orqali olingan yashash manzili toʻgʻrisidagi maʼlumotlardan farqli boʻlsa, ariza beruvchi yashash manzilidagi Migratsiya va fuqarolikni rasmiylashtirish boʻlimiga murojaat qilgan holda yashash manziliga aniqlik kiritadi; ariza beruvchi tomonidan “Elektron hukumat” idoralararo integratsiyalashuv platformasidan olingan yashash manzili toʻgʻri ekanligi yoki yashash manziliga aniqlik kiritilgandan soʻng YIDXP orqali yashash manzili toʻgʻrisidagi maʼlumotlarni elektron shaklda mustaqil toʻldiradi; ariza beruvchining farzandi haqidagi maʼlumotlar toʻldiriladi; oʻqishi koʻchiriladigan guruh yoki sinf tanlanadi; oʻqishi koʻchiriladigan akademiya tanlanadi; oʻqishini koʻchirish sababi kiritiladi. 24. Ariza beruvchi soʻrovnomaga kiritilgan maʼlumotlarning toʻgʻriligini tekshirib, soʻrovnomani tasdiqlaydi. Ariza beruvchi oʻzi kelib murojaat etganda, Davlat xizmatlari markazi tomonidan soʻrovnoma toʻldirilgandan soʻng maʼlumotlarning toʻgʻriligini tekshiradi. Soʻrovnoma elektron raqamli imzo yoki tegishli imzolar identifikatsiya qilishning boshqa vositalari (daktiloskopiya va boshqalar) bilan tasdiqlanishi mumkin. 25. Ariza beruvchi Davlat xizmatlari markaziga kelib murojaat etgan taqdirda, uning soʻrovnomasi toʻldirilib tasdiqlangandan soʻng oʻn daqiqa mobaynida, YIDXP orqali murojaat etganda avtomatik tarzda akademiyaga elektron shaklda yuboriladi. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning soʻrovnomasi koʻrilmasdan qoldiriladi. 26. Akademiya soʻrovnomani uch ish kunida koʻrib chiqadi. 27. Soʻrovnoma va unga ilova qilingan hujjatlarni koʻrib chiqish natijasiga koʻra akademiya oʻqishni koʻchirishga ruxsat berish yoki sababini aniq koʻrsatgan holda oʻqishni koʻchirishni rad etish toʻgʻrisida qaror qabul qiladi. Murojaat rad etilganda, akademiya bu toʻgʻrisidagi xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. 28. Quyidagi hollarda oʻqishni koʻchirish rad etiladi: akademiya (qabul qilinadigan guruh, sinf)da boʻsh oʻrinlar mavjud boʻlmaganda; ariza beruvchining farzandida tegishli sport razryadi yoki unvoni mavjud boʻlmaganda; soʻrovnomada notoʻgʻri maʼlumotlar koʻrsatilganda. Boshqa holatlarda oʻqishni koʻchirish rad etilishi mumkin emas. 29. Ariza beruvchi akademiyaga oʻqishni koʻchirishga ruxsat berilganligi yoki sababi aniq koʻrsatilgan holda oʻqishni koʻchirishni rad etish toʻgʻrisidagi maʼlumotni Davlat xizmatlari markazidan yoki YIDXP orqali avtomatik tarzda tizimdan yuklab oladi. 30. Ariza beruvchiga oʻqishni koʻchirishga ruxsat berilganda, uch kun muddatda oʻqiyotgan akademiyadan tegishli hujjatlarni olib, oʻqishi koʻchiriladigan akademiyaga taqdim etadi. Ariza beruvchining oʻzi oʻqiyotgan akademiyadagi guruh yoki sinfga koʻchirishga ruxsat berilganda, tegishli hujjatlar akademiya rahbariyati tomonidan rasmiylashtiriladi. 31. Murojaati rad etilgan ariza beruvchi avvalgi ariza raqamini koʻrsatib, aniqlangan kamchiliklarni bartaraf etgan holda besh ish kunida qayta murojaat qilishi mumkin. 32. Oʻqishni davom ettirish uchun tanlangan akademiyaga koʻchirilgan oʻquvchi oʻn kun ichida sababsiz yoki akademiya rahbariyati va trenerini xabardor qilmasdan mashgʻulotlarga kelmasa, akademiya direktori bu haqda ota-onalarni, oʻquvchining yashash joyidagi mahalla fuqarolari yigʻinini, Bolalar masalalari boʻyicha tuman (shahar) komissiyalarini hamda oʻquvchi taʼlim olayotgan umumtaʼlim maktabi direktorini yozma ravishda ogohlantiradi va bir vaqtning oʻzida oʻquvchining mashgʻulotlarga kelmaganligi sabablarini aniqlash va uni mashgʻulotlarga jalb etish choralarini koʻradi. 33. Davlat organlari va boshqa tashkilotlar xodimlarining xatti-harakatlari yuzasidan ariza beruvchi tomonidan qonunchilik hujjatlarida belgilangan tartibda shikoyat qilinishi mumkin. 34. Ushbu Reglamentni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 35. Mazkur Reglament talablarining buzilishida aybdor boʻlgan shaxslar qonunchilik hujjatlariga muvofiq javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi Davlat xizmatidan foydalanish uchun Davlat xizmatlari markaziga oʻzi kelgan holda yoki YIDXP orqali murojaat qiladi. Har yili 15-iyundan 30-iyulga qadar 2-bosqich 1. Davlat xizmatlari markazi Soʻrovnoma va unga ilova qilingan hujjatlarni akademiyaga yuboradi. 1. Soʻrovnoma tasdiqlangandan soʻng oʻn daqiqa mobaynida. 2. YIDXP 2. Soʻrovnoma tasdiqlangandan soʻng avtomatik tarzda 3-bosqich Akademiya masʼul xodimi Soʻrovnomani koʻrib chiqadi va qabul komissiyasiga yoʻnaltiradi yoki sababini koʻrsatgan holda qaytaradi hamda bu haqda ariza beruvchiga xabar yuboradi. Uch ish kunida 4-bosqich Ariza beruvchi Murojaati boʻyicha yuborilgan akademiyaga boradi va tegishli hujjatlarni taqdim etadi. Onlayn navbat boʻyicha 5-bosqich Qabul komissiyasi 1. Soʻrovnoma va unga ilova qilingan hujjatlarni akademiyaga imtihon topshirish uchun qabul qilish yoki sababini aniq koʻrsatgan holda qabul qilishni rad etish toʻgʻrisida qaror qabul qiladi. 1. Bir ish kunida 2. Murojaat rad etilganda, xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. 2. Shu kunning oʻzida 6-bosqich Ariza beruvchi 1. Soʻrovnoma va unga ilova qilingan hujjatlarni akademiyaga qabul qilinganligi yoki qabul qilish rad etilganligi toʻgʻrisidagi maʼlumotni YIDXP orqali yuklab oladi. 1. Avtomatik tarzda 2. Murojaati rad etilganda avvalgi ariza raqamini koʻrsatib, aniqlangan kamchiliklarni bartaraf etgan holda qayta murojaat qilishi mumkin. 2. Besh ish kunida I. Ariza beruvchi toʻgʻrisida maʼlumot: 1. Qarindoshlik darajasi (ota, ona, ularning oʻrnini bosuvchi shaxs) 2. Familiyasi 3. Ismi 4. Otasining ismi 5. Pasport (ID karta) maʼlumotlari (seriyasi, raqami) 6. Jismoniy shaxsning shaxsiy identifikatsiya raqami (JSHSHIR) 7. Yashash manzili (“Elektron hukumat” idoralararo integratsiyalashuv platformasi) 8. Yashash manzili (kiritish orqali) 9. Telefon raqami II. Ariza beruvchining farzandi toʻgʻrisida maʼlumot: 1. Familiyasi 2. Ismi 3. Otasining ismi 4. Tugʻilganlik toʻgʻrisida guvohnoma (ID karta, pasport) maʼlumotlari (seriyasi, raqami) 5. Jismoniy shaxsning shaxsiy identifikatsiya raqami (JSHSHIR) 6. Tugʻilgan sanasi 7. Tegishli sport razryadi yoki unvoni III. Oʻzbekiston futbol assotsiatsiyasi futbol akademiyalari toʻgʻrisidagi maʼlumotlar (avtomatik ravishda): 1. Hudud nomi 2. Tuman (shahar) nomi 3. Oʻzbekiston futbol assotsiatsiyasi futbol akademiyasi nomi Bosqichlar Subyektlar Tadbirlar Bajarish muddatlari 1-bosqich Ariza beruvchi Davlat xizmatidan foydalanish uchun Davlat xizmatlari markaziga oʻzi kelgan holda yoki YIDXP orqali murojaat qiladi. Oʻz xohishiga koʻra 2-bosqich 1. Davlat xizmatlari markazi Soʻrovnoma va unga ilova qilingan hujjatlarni taalluqliligi boʻyicha futbol akademiyasiga yuboradi. 1. Soʻrovnoma tasdiqlangandan soʻng oʻn daqiqa mobaynida 2. YIDXP 2. Soʻrovnoma tasdiqlangandan soʻng avtomatik tarzda 3-bosqich Futbol akademiyasi Soʻrovnoma va unga ilova qilingan hujjatlarni koʻrib chiqish natijasiga koʻra oʻqishni koʻchirishga ruxsat beradi yoki sababini aniq koʻrsatgan holda oʻqishni koʻchirishni rad etish toʻgʻrisida qaror qabul qiladi. Murojaat rad etilganda, bu toʻgʻrisidagi xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali elektron shaklda yuboradi. Uch ish kunida 4-bosqich Ariza beruvchi 1. Futbol akademiyasiga oʻqishni koʻchirishga ruxsat berilganligi yoki sababi aniq koʻrsatilgan holda oʻqishni koʻchirish rad etilganligi toʻgʻrisidagi maʼlumotni Davlat xizmatlari markazidan yoki YIDXP orqali yuklab oladi. 1. Avtomatik tarzda 2. Futbol akademiyasidan tegishli hujjatlarni olib, oʻqishi koʻchiriladigan akademiyaga taqdim etadi. 2. Uch ish kunida I. Ariza beruvchi toʻgʻrisida maʼlumot: 1. Qarindoshlik darajasi (ota, ona, ularning oʻrnini bosuvchi shaxs) 2. Familiyasi 3. Ismi 4. Otasining ismi 5. Pasport (ID karta) maʼlumotlari (seriyasi, raqami) 6. Jismoniy shaxsning shaxsiy identifikatsiya raqami (JSHSHIR) 7. Yashash manzili (“Elektron hukumat” idoralararo integratsiyalashuv platformasi) 8. Yashash manzili (kiritish orqali) 9. Telefon raqami II. Ariza beruvchining farzandi toʻgʻrisida maʼlumot: 1. Familiyasi 2. Ismi 3. Otasining ismi 4. Tugʻilganlik toʻgʻrisida guvohnoma (ID karta, pasport) maʼlumotlari (seriyasi, raqami) 5. Jismoniy shaxsning shaxsiy identifikatsiya raqami (JSHSHIR) 6. Tugʻilgan sanasi 7. Tegishli sport razryadi yoki unvoni 8. Oʻqish koʻchiriladigan guruh (sinf) III. Oʻqish koʻchiriladigan Oʻzbekiston futbol assotsiatsiyasi futbol akademiyasi toʻgʻrisidagi maʼlumotlar 1. Hudud nomi 2. Tuman (shahar) nomi 3. Oʻzbekiston futbol assotsiatsiyasi futbol akademiyasi nomi 4. Oʻqishni koʻchirish sababi